## Προκήρυξη των Βραβείων Δημητρίου Μπαμπάκου και Κωνσταντίνου Τσιριμώκου

Η Ένωση Ελλήνων Ποινικολόγων έχει καθιερώσει Βραβεία εις μνήμην του Δημητρίου Μπαμπάκου, ιδρυτικού μέλους της και κορυφαίου ποινικολόγου, και του Κωνσταντίνου Τσιριμώκου, προέδρου και ευεργέτη της. Τα Βραβεία απονέμονται σε νέους δικηγόρους, οι οποίοι διακρίνονται για την ικανότητα και το ήθος τους κατά την άσκηση της ποινικής δικηγορίας και συμβάλλουν στην προαγωγή των ποινικών επιστημών.

Το διοικητικό συμβούλιο της Ε.Ε.Π. αποφάσισε να προκηρύξει για το έτος 2025:

1. Το Βραβείο Δημητρίου Μπαμπάκου, και
2. Το Βραβείο Κωνσταντίνου Τσιριμώκου,

με συμβολικό χρηματικό έπαθλο.

Οι ενδιαφερόμενοι καλούνται να υποβάλουν τον φάκελο της υποψηφιότητάς τους, με αναλυτικό βιογραφικό σημείωμα σπουδών, επαγγελματικής και επιστημονικής δραστηριότητας, καθώς και όλα τα δημοσιεύματά τους, μέχρι την 10η Μαρτίου 2025, στα γραφεία της Ε.Ε.Π., Εμμ. Μπενάκη 24, 106 78 Αθήνα τηλ. 210 3820125 (υπεύθυνη: κ. Γεωργία Λαβαζού, 6944506619).